През май 1903 година влиза в Македония с четата на Яне Сандански. В 1904 година е сред редакторите на Мемоара на Вътрешната организация. От 1905 до 1907 година издава легалния политически орган на ВМОРО списание „Македоно-одрински преглед“. След Хуриета в 1908 година е кореспондент на Министерството на външните работи в Солун. Опитва се да помири десницата и санданистите във ВМОРО, но е член на Съюза на българските конституционни клубове.